biswa921/hiwiki-latest-pages-articles-raw huggingface dataset:
आज़ाद हिन्द रेडियो

आज़ाद हिंद रेडियो का आरम्भ नेताजी सुभाष चन्द्र बोस के नेतृत्व में १९४२ में जर्मनी में किया गया था। इस रेडियो का उद्देश्य भारतीयों को अंग्रेजों से स्वतन्त्रता पाने के लिये संघर्ष करने के लिये प्रचार-प्रसार करना था। आज़ाद हिंद रेडियो एक प्रचार रेडियो सेवा थी जिसे 1942 में जर्मनी में नेताजी सुभाष चंद्र बोस के नेतृत्व में स्वतंत्रता के लिए लड़ने के लिए प्रोत्साहित किया गया था। हालांकि शुरुआत में जर्मनी में स्थित, इसके मुख्यालय को दक्षिण पूर्व एशिया में युद्ध के दौरान सिंगापुर में और बाद में रंगून में स्थानांतरित कर दिया गया था। दक्षिण पूर्व एशिया में नेताजी के प्रस्थान के बाद, जर्मन परिचालन जर्मनी में भारतीय सेना के प्रमुख एसीएन नंबियार और बाद में जर्मनी में अरजी हुकुमेट आजाद हिंद के राजदूत ने जारी रखा।     

स्टेशन ने अंग्रेजी, हिंदी, तमिल, बंगाली, मराठी, पंजाबी, पश्तो और उर्दू में साप्ताहिक समाचार बुलेटिन प्रसारित किया क्योंकि ये जर्मनी में भारतीय सेना और दक्षिण पूर्व एशिया में भारतीय राष्ट्रीय सेना के लिए संभावित स्वयंसेवकों की भाषाएं थीं। अधिकांश स्वयंसेवकों ने केवल इन भारतीय भाषाओं को ही बात की।

आज़ाद हिंद रेडियो का लक्ष्य सहयोगी रेडियो स्टेशनों के प्रसारण का मुकाबला करना था। आज़ाद हिंद रेडियो पर, नेताजी ने ब्रिटिश ब्रॉडकास्टिंग कॉर्पोरेशन को ब्लफ एंड ब्लस्टर कॉर्पोरेशन और ऑल इंडिया रेडियो को एंटी इंडियन रेडियो के रूप में संदर्भित किया।

यह भी देखें
 आजाद हिंद फौज
सन्दर्भ

बाहरी कडियां
आजाद हिंद रेडियो पर नेताजी के भाषण:
 Voice of Netaji from Tokyo in 1943 / 1943 में टोक्यो से नेताजी की आवाज
 Speeches of Netaji on Azad Hind Radio आज़ाद हिंद रेडियो पर नेताजी के भाषण

श्रेणी:आज़ाद हिन्द फ़ौज
श्रेणी:भारतीय स्वतन्त्रता संग्राम
परसा (बहुविकल्पी)

परसा, पर्सा, PARSA, PARASA नाम के अन्य गाँव, नगर व ज़िले भी हैं जिन्हें 'गूगल' या 'विकिपीडिया' पर देख सकते हैं|

सन्दर्भ

श्रेणी:बहुविकल्पी शब्द
सामूहिक पूजन

right|thumb|250px|यूरोप के स्लोवाकिया देश में एक ईसाई पादरी सामूहिक पूजन समारोह का संचालन करते हुए
सामूहिक पूजन (अंग्रेज़ी: liturgy) किसी धार्मिक समुदाय के लोगों द्वारा अपनी मान्यताओं के अनुसार पारम्परिक व औपचारिक रूप से मंदिर या किसी अन्य सार्वजनिक स्थान पर एकत्रित होकर पूजा समारोह में भाग लेने की क्रिया को कहते हैं। कई धार्मिक सम्प्रदायों में इसका बहुत महत्व होता है। मसलन कैथोलिक ईसाई मत में "मॉस" (mass) प्रचलित है जिसमें अनुयायी किसी गिरजे में सभा बनाकर एक पादरी के नेतृत्व में पूजा करते हैं। इसी तरह आर्य समाज में हवन और अन्य हिन्दू समुदायों में सामूहिक पूजा, भजन व कीर्तन होता है।Baldovin, John F., SJ (2008) Reforming the Liturgy: a Response to the Critics. The Liturgical Press

 इन्हें भी देखें 
 पूजा

 सन्दर्भ 

श्रेणी:धार्मिक व्यवहार और अनुभव
श्रेणी:रीति
पपाइरस

पपाइरस (papyrus /pəˈpaɪrəs/) से आशय पपाइरस (Cyperus papyrus) के पौधों से बने मोटे कागज से है। इस कागज पर लिखे दस्तावेजों को भी पपाइरस ही कहते हैं। पेपाइरस पौधा नील नदी के किनारे होता था।

श्रेणी:कागज hello sir I am studant of 11Class
भावनदेसर

भावनदेसर भारत देश के राजस्थान राज्य में चूरू जिले की रतनगढ़ तहसील में है। यह रतनगढ़ के संगम चौराहे से जाने वाली सड़क पर स्तिथ है।
भावनदेसर ग्राम पंचायत का मुख्य गांव है।

 स्थानीय निकाय 
भारतीय पंचायतीराज अधिनियम के अनुसार यहां सरकार की स्थानीय इकाई ग्राम पंचायत है।

सरपंच : भागीरथ प्रसाद

सरपंच निर्वाचन : प्रत्यक्ष जनता द्वारा

उपसरपंच निर्वाचन : अप्रत्यक्ष (वार्ड पंच द्वारा)

अन्य पद : वार्ड पंच

वार्ड पंच चुनाव : प्रत्यक्ष जनता द्वारा

 धर्म और मंदिर 
भावनदेसर के सभी निवासी प्राचीन भारतीय सनातन धर्म (हिन्दू) धर्म में मान्यता रखते हैं। यहां रहने वाले लोग धे
तरवाल जाट, ब्राह्मण, सुथार, नायक, मेघवाल तथा लोहार है।
यहां के प्रमुख मंदिर - 
 ठाकुर जी मन्दिर
 हनुमानजी मंदिर
 सती दादी जी मन्दिर
 शिव जी मंदिर
 काला भैरव जी मंदिर
 केसरा कंवर जी मंदिर
 होसियार नाथ जी का आश्रम 
 भोला बाबा शिव भगत का आश्रम 

चूरू जिले मे खो खो के लिए प्रसिद्ध गांव ।
बालाजी स्टेडियम आर्मी ग्राउंड भावनदेसर  ।

 सड़क मार्ग 
भावनदेसर में परिवहन का मुख्य मार्ग सड़क मार्ग है। 
भावनदेसर से जाने वाली कुछ सड़कें -

 भावनदेसर - लुणासर - पड़िहारा - सुजानगढ़
 भावनदेसर - राजलदेसर
 भावनदेसर - नूंवा - रतनगढ़

 रेलवे स्टेशन 
भावनदेसर गांव से 1.5 किलोमीटर दूर से बीकानेर - रतनगढ़ रेलमार्ग गुजरता है तथा भावनदेसर के नजदीकी रेलवे स्टेशन निम्न है -
 राजलदेसर रेलवे स्टेशन (4 किमी)
 पायली हाल्ट रेलवे स्टेशन (7 किमी)
 रतनगढ़ रेलवे जंक्शन (13 किमी)

 विद्यालय 
 राजकीय आदर्श उच्च माध्यमिक विद्यालय, भावनदेसर
 राजकीय कन्या उच्च प्राथमिक विद्यालय, भावनदेसर

 अस्पताल / स्वास्थ्य सेवाएं 
 राजकीय उपस्वास्थ्य केंद्र, भावनदेसर
 आंगनबाड़ी केंद्र - प्रथम, भावनदेसर
 आंगनबाड़ी केंद्र - द्वितीय, भावनदेसर

 बाहरी कड़ियाँ 
[बीकानेर विश्वविद्यालय

श्रेणी:चूरू ज़िला
श्रेणी:राजस्थान
अनीता ब्रुकनर

अनीता ब्रुकनर (जन्म: १६ जुलाई १९२८ - १० मार्च २०१६), बुकर पुरस्कार विजेता ब्रिटिश लेखिका थीं। उन्हें वर्ष १९८४ में उनके उपन्यास ‘होटल डू लैक’ के लिए बुकर पुरस्कार प्रदान किया गया था। उनका पहला उपन्यास ‘ए स्टार्ट इन लाइफ’ वर्ष १९८१ में प्रकाशित हुआ था। वर्ष १९९० में इन्हें साहित्य सेवा के लिए 'कमांडर ऑफ द ऑर्डर ऑफ ब्रिटिश एम्पायर' से सम्मानित किया गया था।

 सन्दर्भ 

बाहरी कड़ियाँ

अनीता ब्रुकनर का संग्रह (अँग्रेजी में)
 

श्रेणी:साहित्यकार
श्रेणी:अँग्रेजी साहित्य
श्रेणी:1928 में जन्मे लोग
श्रेणी:२०१६ में निधन
श्रेणी:लेखक
मान सिंह तोमर

right|thumb|300px|ग्वालियर के दुर्ग में स्थित मान सिंह तोमर महल
महाराजा मान सिंह तोमर एक महान राजपूत शासक थे। ग्वालियर के तोमर वंश के राजा थे। उन्हें १४८६ ई॰ में सिंहासन प्राप्त हुआ।

सन्दर्भ

श्रेणी:भारत के शासक
श्रेणी:ग्वालियर का इतिहास
श्रेणी:१५वीं सदी के भारतीय सम्राट
मंगल की टेराफॉर्मिंग

thumb|320px|right|एक कलाकार की संकल्पना में मंगल की टेराफॉर्मिंग की प्रक्रिया।
मंगल की टेराफॉर्मिंग एक परिकल्पित प्रक्रिया है जिसके द्वारा मंगल ग्रह की जलवायु और सतह को जानबूझ परिवर्तित करके गृह के बड़े हिस्सों को मनुष्य के रहने के लायक बनाया जाएगा।

श्रेणी:मंगल ग्रह
श्रेणी:अंतरिक्ष उपनिवेशण
फाईली

thumb|फाईली का चित्रण
फाईली या फाईले एक रोबोट लैंडर है जिसे रोसेटा अंतरिक्ष यान के साथ ६७पी/चुरयुमोव-गेरासिमेंको (67P/Churyumov–Gerasimenko) नामक धूमकेतु पर भेजा गया था। 12 नवंबर 2014 को ये किसी धूमकेतु की सतह पर नुक़सान हुए बिना उतरने वाला पहला अंतरिक्ष यान बना।

श्रेणी:अंतरिक्ष यान
श्रेणी:यूरोप के अंतरिक्ष यान
सर्वार्थसिद्धि

सर्वार्थसिद्धि एक प्रख्यात जैन ग्रन्थ हैं। यह आचार्य पूज्यपाद द्वारा प्राचीन जैन ग्रन्थ तत्त्वार्थसूत्र पर लिखी गयी टीका हैं। इसमें तत्त्वार्थसूत्र के प्रत्येक श्लोक को क्रम-क्रम से समझाया गया है।

 लेखक 
ग्रन्थ के लेखक आचार्य पूज्यपाद, एक दिगम्बर साधु थे। पूज्यपाद एक कवी, दार्शनिक और आयुर्वेद के गहन ज्ञाता थे।

 विषय 
सर्वप्रथम ग्रन्थ में तत्त्वार्थसूत्र के मंगलाचरण का अर्थ समझाया गया है। सर्वार्थसिद्धि के दस अध्याय हैं :

 दर्शन और ज्ञान
 जीव के भेद
 उर्ध लोक और मध्य लोक
 देव
 अजीव के भेद
 आस्रव
 पाँच व्रत
 कर्म बन्ध
 निर्जरा
 मोक्ष

 अंग्रेजी अनुवाद 
सर्वार्थसिद्धि का सर्वप्रथम अंग्रेजी अनुवाद प्रोफ़ेसर स.अ. जैन ने किया था।

 References 

 Sources 
 
 

श्रेणी:जैन ग्रंथ
६७पी/चुरयुमोव-गेरासिमेंको

thumb|रोसेटा अंतरिक्ष यान द्वारा ली गई चुरयुमोव-गेरासिमेंको की फोटो
६७पी/चुरयुमोव​-गेरासिमेंको बृहस्पति-परिवार का एक धूमकेतु है। ये मूल रूप से काइपर घेरे से है। इसकी कक्षीय अवधि 6.45 वर्ष, घूर्णन काल लगभग 12.4 घंटे और अधिकतम गति 135,000 किलोमीटर प्रति घंटा (38 किलोमीटर प्रति सेकंड) है। ये यूरोपीय अंतरिक्ष एजेंसी के रोसेटा मिशन का गंतव्य था।

श्रेणी:धूमकेतु
जानवरों में समलैंगिक व्यवहार

thumb|दो पुरुष सिंह
जानवरों में समलैंगिक व्यवहार गैर-मानव प्रजातियों में समलैंगिक या उभयलैंगिक को कहते हैं। इसमें एक लिंग के जोड़ों के बीच यौन गतिविधि, प्रेम प्रसंग, स्नेह और जोड़ी बंधन शामिल हैं। अनुसन्धान सुझाव देता है कि प्राणी जगत में समलैंगिक व्यवहार हर जगह मौजूद है।"Same-sex Behavior Seen In Nearly All Animals, Review Finds" , Science Daily सन् 1999 तक, 500 से ज्यादा प्रजातियों (नरवानर गण से लेकर आंत के कीड़ों तक) में समलैंगिक व्यवहार दर्ज किया था। सन् 2006 में "प्रकृति के खिलाफ?" नामक एक प्रदर्शनी के अनुसार यह व्यवहार 1,500 से ज्यादा प्रजातियों में देखा गया है।

श्रेणी:समलैंगिकता
श्रेणी:यौन अभिविन्यास
श्रेणी:यौन अभिविन्यास और विज्ञान
श्रेणी:प्राणी कामुकता
2015 नेपाल नाकाबंदी

250px|right|thumb|ग्यास न मिल्ने से नाकाबन्दी में सिलिन्डरो का लाइन
2015 नेपाल नाकाबंदी नेपाल के नए संविधान के विरोध में भारतद्वारा की गई एक अनाधिकारिक नाकाबंदी थी।

श्रेणी:2015
श्रेणी:नेपाल
रोहित वेमुला

रोहित चक्रवर्ती वेमुला (30 जनवरी 1989 - 17 जनवरी 2016) हैदराबाद विश्वविद्यालय, तेलंगाना में एक पीएचडी छात्र था जिसने 17 जनवरी 2016 को आत्महत्या कर ली थी।

इन्हें भी देखें
 याशिका दत्त
 जिग्नेश मेवाणी
 भीमराव आम्बेडकर

सन्दर्भ

श्रेणी:दलित
श्रेणी:2016 में भारत
श्रेणी:२०१६ में निधन
श्रेणी:आत्महत्या
श्रेणी:आंबेडकरवादी
इंदिरा पोइंट

इंदिरा पोइंट (Indira Point) भारत के निकोबार द्वीपसमूह के बड़े निकोबार द्वीप पर स्थित एक गाँव है। यह भारत का दक्षिणतम बिन्दु भी है। यहाँ एक प्रकाशस्तम्भ स्थित है। प्रशासनिक रूप से यह लक्ष्मीनगर पंचायत के अधीन है।

 नामकरण 
इस ग्राम का नाम इंदिरा पॉइंट भारत की भूतपूर्व महिला प्रधानमंत्री श्रीमती इंदिरा गांधी के ऊपर रखा गया है | पहले इस बिंदु का नाम पिग्मालायन बिंदु तहत पारसन का बिंदु था | लेकिन २१ फ़रवरी १९८४ में इसका नामकरण परिवर्तित कर दिया गया |  लेकिन आधिकारिक नामकरण समारोह १० अक्टूबर १९८५ में किया गया |

 इतिहास 
यह बिन्दु पहले पिग्मेलियन पोइंट और पार्सन्स पोइंट के नाम से जाना जाता था। ३० अप्रैल १९७२ को यहाँ प्रकाशस्तम्भ का उद्घाटन हुआ।Indira Point Lighthouse , Directorate General of Lighthouses and Lightships, Ministry of Shipping. १ दिसम्बर २००४ में हिन्द महासागर भूकम्प और सूनामी में यहाँ का भूगोल बदल गया और इंदिरा पोइंट की ऊँचाई ४.२५ मीटर कम हो गई। इस सुनामी में यहाँ के अनेक निवासी लापता हो गए। इसके अलावा ४ वैज्ञानिक जो चर्मपृष्ठ कछुए पर अध्यन कर रहे थे उनकी भी मृत्यु हो गयी थी।

 प्रशासन 
इंदिरा पॉइंट लक्ष्मीनगर ग्राम पंचायत के अंतर्गत आता है।

 जनसांख्यिकी 
यहाँ के कई निवासियों की मृत्यु २००४ के सुनामी में हो गयी थी। २०११ के जनगणना के अनुसार यहाँ केवल ४ परिवार ही निवास करते है।

 इन्हें भी देखें 
 बड़ा निकोबार

 सन्दर्भ 

श्रेणी:अण्डमान और निकोबार द्वीपसमूह का भूगोल
श्रेणी:भारत का भूगोल
श्रेणी:अण्डमान और निकोबार द्वीपसमूह के गाँव
श्रेणी:निकोबार ज़िला
श्रेणी:निकोबार ज़िले के गाँव
श्रेणी:बड़ा निकोबार तहसील के गाँव
श्रेणी:बड़ा निकोबार द्वीप
बड़ा निकोबार जैवमण्डल आरक्षित क्षेत्र

thumb|200px|बड़ा निकोबार जैवमण्डल आरक्षित क्षेत्र
बड़ा निकोबार जैवमण्डल आरक्षित क्षेत्र (Great Nicobar Biosphere Reserve) भारत का एक वान्य संरक्षित क्षेत्र है। यह अण्डमान व निकोबार द्वीपसमूह के बड़े निकोबार द्वीप पर स्थित है और उस द्वीप के ८५% क्षेत्रफल पर विस्तृत है। इसमें ८८५ वर्ग किमी का केन्द्रीय क्षेत्र है जिसके इर्द-गिर्द १२ किमी चौड़ा मध्यवर्ती पट्टा है। भारत सरकार ने इसे जनवरी १९८९ में स्थापित किया था और इसमें भारत के दो राष्ट्रीय उद्यान सम्मिलित हैं: कैम्पबॅल बे राष्ट्रीय उद्यान और गैलेथिआ राष्ट्रीय उद्यान।

 इन्हें भी देखें 
 बड़ा निकोबार

 सन्दर्भ 

श्रेणी:बड़ा निकोबार द्वीप
श्रेणी:अण्डमान और निकोबार द्वीपसमूह का भूगोल
श्रेणी:भारत के जैवमण्डल आरक्षित क्षेत्र
बेलारूस के राष्ट्रीय प्रतीक

सोवियत संघ से बेलारूस की स्वतंत्रता के बाद, सोवियत काल से पहले के अपने राष्ट्रीय चिह्नों को पुनः परिभाषित किया। इसमें लाल और श्वेत पट्टियों वाला एक ध्वज, घोड़े की पीठ पर आकर्मण की मुद्रा में बैठा शूरवीर का कुलचिह्न शामिल हैं। इन राष्ट्रिय चिह्नों को १९९५ के विवादित मतदान के बाद सोवियत-काल के चिह्नों से प्रतिस्थापित किया गया। राष्ट्रगान सहित इन दो चिह्नों को संवैधानिक रूप से बेलारूस के राष्ट्रीय प्रतीकों के रूप में शामिल किया गया है।

 कानून 
वर्ष १९९४ में बेलारूस के संविधान के अनुच्छेद १९ में देश के राष्ट्रीय चिह्नों की सूची दी गयी है। अनुच्छेद १९ के अनुसार:

प्रत्येक राष्ट्रीय चिह्न को आगे उसके नियम से परिभाषित किया जायेगा। राष्ट्रीय प्रतीकों का उपयोग प्रत्येक प्रतीक से सम्बंधित नियम में समाहित होगा।

 राष्ट्रीय ध्वज 
thumb|राष्ट्रीय ध्वज
वर्ष १९९५ के जनमत संग्रह में दो में से एक प्रतीक को राष्ट्रीय ध्वज के रूप में चुना गया और इसे ७ जून १९९५ से काम में लिया जा रहा है। ध्वज के मुख्य भाग में लाल और हरे, दो रंगों को प्रयुक्त किया गया है। इसके अलावा पहराया जाने वाला भाग अन्य रूप में अलंकृत किया गया है। वर्तमान ध्वज १९५१ के ध्वज का आधुनिकीकरण है जो देश के सोवियत संघ के गणराज्य के रूप में था। सोवियत संस्करण में हथौड़ा और हँसिया फहराने के उपरी भाग में स्थित थे तथा अलंकृत रंगों को उल्टा कर दिया गया है। सरकारी आधिकारिकों और अभिकरणों द्वारा प्रयुक्त विभिन्न ध्वज राष्ट्रीय ध्वज पर आधारित थे।

प्रतिस्थापित करने के बावजूद, बेलारूस का पुराना ध्वज वर्तमान बेलारूसी राष्ट्रपति अलेक्जेंडर लुकशेंको के विरोधियों द्वारा काम में लिया जाता है।(Belarusian) Webpage  showing photos of the white-red-white flag being used by the group Zubr पूर्व ध्वज श्वेत पृष्ठभूमि के साथ मध्य में लाल क्षेतिज पट्टियों से बना था। यह बेलारूसी राष्ट्रीय गणराज्य और सोवियत संघ से १९९१ में स्वतंत्रता के बाद काम में लिया जाता था।

 राष्ट्रीय प्रतीक 
thumb|राष्ट्रीय प्रतीक

 ऐतिहासिक प्रतीक 
<center style="min-height: 393px;" class="">

</div>

 अनाधिकारिक प्रतीक 
राष्ट्रीय ध्वज, राष्ट्रगान और राष्ट्रप्रतीक के अतिरिक्त बेलारूस के विभिन्न अनाधिकारिक चिह्न भी हैं। क्रॉस ऑफ़ यूफ्रोसेयना, १२वीं सदी का स्मारक चिह्न जो द्वितीय विश्व युद्ध के समय गायब हो गया था, को बेलारूस का आध्यात्मिक प्रतीक माना जाता है। यूरोपीय जंगली बैल, जिसे सामन्यतः विसेंट कहा जाता है, बेलारूस और बेलावेझा जंगल के प्रतीक के रूप में देखा जाता है। यह ब्रेस्ट ओब्लास्त के प्रतीकों में भी शामिल है। 

 सन्दर्भ 

श्रेणी:बेलारूस
पूर्वी यूरोप

thumb|संयुक्त राष्ट्र द्वारा निर्धारित क्षेत्रीय परिभाषाओं के आधार पर यूरोप के इस मानचित्र में पूर्वी यूरोप गाढ़े गुलाबी रंग में दिखाया गया है
पूर्वी यूरोप यूरोप के महाद्वीप का पूर्वी भाग है। इसकी सीमाओं पर आम सहमति न होने के कारण इसमें सम्मिलित देशों व क्षेत्रों की कोई सर्वस्विकृत सूची नहीं है। अक्सर इसमें यूरोप के वह देश आते हैं जो या तो भूतपूर्व सोवियत संघ के भाग थे या उसके प्रभाव में थे। इनमें रूस, यूक्रेन, बेलारूस, पोलैण्ड, बुल्गारिया, चेक गणतंत्र, स्लोवाकिया, एस्टोनिया, लातविया, लिथुएनिया, हंगरी और मोल्दोवा सम्मिलित हैं। कुछ स्रोतों में अल्बानिया और भूतपूर्व यूगोस्लाविया के विखंडन से बने देश - सर्बिया, मासेदोनिया, स्लोवीनिया, क्रोएशिया, बोस्निया - भी शामिल हैं। लगभग सभी परिभाषाओं में यूराल पर्वतमाला, यूराल नदी और कॉकस क्षेत्र पूर्वी यूरोप की पूर्वतम सीमा माने जाते हैं।Frucht, Richard, ed. Encyclopedia of Eastern Europe: From the Congress of Vienna to the Fall of Communism (2000)Held, Joseph, ed. The Columbia History of Eastern Europe in the Twentieth Century (1993)

 इन्हें भी देखें 
 यूरोप

 सन्दर्भ 

*
श्रेणी:यूरोप के क्षेत्र
सतलज यमुना लिंक नहर

thumb|Proposed Canal Link - Status as on March 2016
सतलज यमुना लिंक नहर अथवा एस.वाई.एल.  भारत में सतलुज और यमुना नदियों को जोड़ने के लिए एक प्रस्तावित 214 किलोमीटर (133 मील) लंबी नहर परियोजना है। हालांकि, इस प्रस्ताव में कई बाधाएं हैं, और वर्तमान में भारतीय सर्वोच्च न्यायलय में यह परियोजना लंबित है। एस.वाई.एल. वस्तुतः पंजाब और हरियाणा राज्यों के बीच नदी जल बंटवारे को संदर्भित करता है।

 इतिहास 
इस विवाद की शुरूआत तब हुई, जब 31 अक्टूबर 1966 को पंजाब राज्य को पुनर्गठित किया गया और हरयाणा राज्य बना था। विवाद का प्रमुख जड़ है- नदी जल का बंटवारा। 1976 में तत्कालीन प्रधानमंत्री इंदिरा गांधी ने इस मामले में हस्तक्षेप किया और फैसला किया कि दोनों राज्य अर्थात प्रत्येक 3.5 मिलियन एकड़ फुट प्राप्त करेंगे। जनवरी 2002 में सुप्रीम कोर्ट ने परियोजना की खुदाई जारी रखने के लिए पंजाब सरकार को निर्देश दिया। 2003 में पंजाब ने इस दायित्व से मुक्त होने की सोचीI 2004 में पंजाब राज्य विधानमंडल ने भूमि को डिनोटिफाई करने के लिए "पंजाब टर्मिनेशन ऑफ़ अग्रीमेंट एक्ट-2004" पारित किया। इस संबंध में सुप्रीम कोर्ट में एक प्रेसिडेंशियल रिफरेन्स दी गयी और मार्च 2016 में सुप्रीम कोर्ट ने इस पर सुनवाई आरंभ किया। 2016 में पंजाब विधानसभा में पुनः एक विधेयक पास कर किसानों को अधिग्रहीत भूमि वापस करने की बात की गई है। सुप्रीम कोर्ट ने विधेयक पर यथास्थिति का आदेश दिया है।

 परियोजना की स्थिति 
नहर का कार्य 85% तक पूरा हो गया है, और हरियाणा सरकार ने नहर के अपने हिस्से के कार्य को लगभग पूरा कर लिया है। हरयाणा ने अपने यहां नहर के 92 किमी के कार्य को पूरा कर लिया है।

 लाभार्थी 
इस परियोजना के पूर्ण होने पर हरयाणा सर्वाधिक लाभान्वित होगाI

 सन्दर्भ 

श्रेणी:भारत में नहरें
श्रेणी:पंजाब, भारत में नहरें
पुरानी दुनिया

thumb|300px|टोलेमी द्वारा बनाये विश्व के मानचित्र में केवल अफ़्रीका, यूरोप और एशिया थे
पूर्वजगत (Old World) अफ़्रीका, यूरोप और एशिया का भूभाग था। यह इन क्षेत्रों द्वारा उत्तर व दक्षिण अमेरिका के खोजे जाने से पहले इन क्षेत्रों के निवासियों के लिये पूरा ज्ञात विश्व था। पूर्वजगत की अवधारणा का प्रयोग नवजगत से भौगोलिक, जीववैज्ञानिक, राजनैतिक, सांस्कृतिक या अन्य तुलना करने के लिये किया जाता है।

 इन्हें भी देखें 
 नवजगत

 सन्दर्भ 

श्रेणी:यूरोपीय संस्कृति
श्रेणी:एशियाई संस्कृति
श्रेणी:अफ़्रीकी संस्कृति
श्रेणी:मानव भूगोल
नयी दुनिया

thumb|300px|सन् १५४० में छपा सिबास्तिआन मुएन्स्टर का नवजगत का मानचित्र
नई दुनिया, (New World) पृथ्वी के पश्चिमी गोलार्ध (हेमिस्फ़ीयर) का क्षेत्र है, जिसमें उत्तर व दक्षिणी अमेरिका और उनके पास स्थित कैरिबियाई सागर के द्वीप आते हैं। १५वीं शताब्दी ईसवी में यूरोप के कुछ खोजयात्रियों द्वारा इनकी खोज होने से पहले नये विश्व से बाहर रहने वाले लोग यह समझते थे कि अफ़्रीका, यूरोप और एशिया का भूभाग ही पूरा विश्व है। नये विश्व की अवधारणा का प्रयोग पूर्वजगत से भौगोलिक, जीववैज्ञानिक, राजनैतिक, सांस्कृतिक या अन्य तुलना करने के लिये किया जाता है।

 इन्हें भी देखें 
 पूर्वजगत

 सन्दर्भ 

श्रेणी:उत्तर अमेरिका
श्रेणी:दक्षिण अमेरिका
श्रेणी:ओशिआनिया
श्रेणी:मानव भूगोल
श्रेणी:ओशियानी संस्कृति
गैस स्टोव

right|thumb|300px|गैस स्टोव
right|thumb|300px|जलता हुआ द्रवीकृत प्राकृतिक गैस (LPG) स्टोव
खाना पकाने के सन्दर्भ में, गैस स्टोव वह स्टोव है जिसमें ऊष्मा के लिये ज्वाला पैदा करने के लिये प्राकृतिक गैस, प्रोपेन, ब्यूटेन, द्रवीकृत पेट्रोल गैस या कोई अन्य ज्वलनशील गैस का प्रयोग किया जाता है। गैस के उपयोग के पहले खाना पकाने के लिये कोयला या लकड़ी आदि ठोस ईंधनों का ही प्रयोग किया जाता था। सबसे पहले १८२० के दशक में गैस स्टोव का उपयोग आरम्भ हुआ। 

श्रेणी:भोजन
श्रेणी:घरेलू उपयोग की वस्तुएँ
इल्मेनाइट

thumb|इल्मेनाइट की क्रिस्टल संरचना

इल्मेनाइट (Ilmenite) एक खनिज है जो प्रधानतः लौह टाइटनेट है। यह टाइटेनियम-लौह आक्साइड खनिज है जिसका आदर्श सूत्र  है। यह काला या ईस्पात-धूसर (steel-gray) रंग का ठोस है जो थोड़ा-थोड़ा चुम्बकीय गुण रखता है। वाणिज्यिक दृष्टि से इल्मेनाइट, टाइटेनियम का सबसे महत्वपूर्ण अयस्क है।Heinz Sibum, Volker Günther, Oskar Roidl, Fathi Habashi, Hans Uwe Wolf, "Titanium, Titanium Alloys, and Titanium Compounds" in Ullmann's Encyclopedia of Industrial Chemistry 2005, Wiley-VCH, Weinheim. 

अनेक उद्योगों में टाइटेनियम के उपयोग की वृद्धि होने के कारण इल्मेनाइट के खनन तथा उत्पादन की ओर विश्व के अनेक शक्तिशाली राष्ट्रों का ध्यान आकर्षित हुआ है। यद्यपि इल्मेनाइट आग्नेय एवं परिवर्तित शिलाओं का नितांत सामान्य भाग है, तथापि भारत में समुद्रतटीय बालू के निक्षेपों के अतिरिक्त कोई भी निक्षेप ऐसा नहीं है जहाँ आर्थिक एवं वाणिज्य की दृष्टि से खननकार्य लाभद्रप्रद हो। दक्षिण भारत में तटीय बालू के लगभग १०० मील लंबे भूखंड में, पश्चिमी तट पर क्विलन के उत्तर में नंदीकारिया से कन्याकुमारी तक तथा पूर्वी तट पर किनारे किनारे  तिरूनेलवेली जिले में लिपुरूम तक, इल्मेनाइट अधिक मात्रा में पाया जाता है। इल्मेनाइट बालू के साहचर्य में रयूटाइल, ज़िरकन, सिलीमेनाइट तथा मोनाज़ाइट आदि खनिज के रूप में मिलता है। कुछ कम महत्त्व की इल्मेनाइटयुक्त तटीय बालू मालाबार, रामनाथपुरम् , तंजोर, विशाखपत्तनम्, रत्नगिरि तथा गंजाम जिलों में भी मिली है।

केरल में इल्मेनाइटयुक्त तटीय बालू को खोदकर समीप के सांद्रण कारखानों को भेज दिया जाता है, जहाँ ९५ प्रतिशत शुद्धता का इल्मेनाइट प्राप्त किया जाता है।

इल्मेनाइट का उपयोग आजकल 'टाइटेनियम श्वेत' नामक श्वेत तैल रंग के निर्माण में किया जाता है। टाइटेनियम श्वेत 'सफेदा' (लेड सल्फेट) से भी अधिक श्वेत होता है। इसका और इसके यौगिकों का उपयोग तैल रंगों के अतिरिक्त कागज, चर्म, सूती कपड़े, रबर, प्लैस्टिक आदि अनेक उद्योगों में होता है। धात्विक टाइटेनियम का उपयोग विशेष प्रकार के इस्पात के निर्माण में किया जाता है।

उत्पादन-विश्व में इल्मेनाइट उत्पादन की दृष्टि से भारत का स्थान दूसरा है।

सन्दर्भ

श्रेणी:खनिज
प्रथम आदितत्व

प्रथम आदितत्व (first principle) किसी ऐसे आधारभूत कथन, नियम या सिद्धान्त को कहते हैं जो किसी अन्य नियम या सिद्धांत द्वारा निष्कर्षित न किया जा सके। गणित में प्राथमिक ज्ञान को अभिगृहीत (ऐक्सियम) कहा जाता है।Irwin, Terence. Aristotle's First Principles. Oxford: Oxford University Press. ISBN 0-19-824290-5.

 तर्क में 
तर्क में प्राथमिक ज्ञान ऐसे कथन होते हैं जो एक-दूसरे का खंडन न करें और जो किसी अन्य कथन द्वारा साबित न हों। उदाहरण के लिये, इस न्यायवाक्य (सिलोजिज़्म) को देखें: "सभी मानव खाना खाते है। रजत एक मानव है। रजत खाना खाता है।" इसमें पहले दो वाक्य प्राथमिक ज्ञान हैं, लेकिन तीसरा वाक्य प्राथमिक ज्ञान नहीं है क्योंकि वह पहले दो वाक्यों द्वारा निकाला गया निष्कर्ष है।

कलन में
कलन (कैलकुलस) में जब 'प्रथम सिद्धान्त' की सहायता से किसी फलन का अवकलज निकालने को कहा जाता है, तो इसका अर्थ अवकलज की निम्नलिखित परिभाषा के द्वारा अवकलज निकालना होता है-
  

 इन्हें भी देखें 
 तर्क
 गणित

 सन्दर्भ 

श्रेणी:अमूर्तन
श्रेणी:औपचारिक विधियाँ
श्रेणी:जड़सूत्र
बीन

right|thumb|300px|बीन बजाता हुआ एक संपेरा
right|thumb|300px|बीन
बीन या पुंगी एक वायु प्रवाह से काम करने वाला वाद्य यन्त्र है। भारतीय उपमहाद्वीप में संपेरे मुख्यतः इस आद्य यन्त्र को बजाते हैं।

श्रेणी:वाद्य यंत्र
साबुनीकरण

right|thumb|300px|एक ट्राईग्लिसराइड (बाएँ) का सोडियम हाइड्राक्साइड के द्वारा साबुनीकरण, जिससे साबुन और ग्लीसरीन (दाएँ) बनते हैं
जिस प्रक्रिया द्वारा साबुन का निर्माण किया जाता है उसे साबुनीकरण (Saponification) कहते हैं।

साबुनीकरण की क्रिया में वनस्पति तेल या वसा एवं कास्टिक सोडा या कास्टिक पोटाश के जलीय घोल को गर्म करके रासायनिक प्रतिक्रिया के द्वारा साबुन का निर्माण होता है तथा ग्लीसराल मुक्त है

सामान्यीकृत रूप से किसी एस्टर के क्षार द्वारा जल-अपघटन को ही साबुनीकरण कहते हैं।

मेकैनिज्म

280px|साबुनीकरण भाग-१
 

320px|साबुनीकरण भाग-२

360px|साबुनीकरण भाग-३

Verseifung startAnimGif.gif

सन्दर्भ
 साबुन का हमारे जीवन में अनेक महत्व है साबुन से ही हम अपनी अशुद्धियों को शरीर के ऊपर जो अशुद्धियां है उसको साफ करते हैं साबुन जो हमारे शरीर की या जो सुधीना हैं उनको हम नहाते वक्त साबुन द्वारा साफ करते हैं साबुन दो प्रकार के होते हैं एक

इन्हें भी देखें
साबुन

श्रेणी:रासायनिक अभिक्रियाएँ
जैक हॉब्स

सर जॉन बेरी "जैक" हॉब्स (16 दिसम्बर 1882 - 21 दिसंबर 1963, ) अंग्रेज पेशेवर क्रिकेटर थे, जो 1905 से 1934 तक सरे के लिए और 1908 से 1930 तक 61 टेस्ट मैचों में इंग्लैंड के लिए खेले। अपने समय में "मास्टर" के रूप में विख्यात, उन्हें क्रिकेट के इतिहास में महानतम बल्लेबाज में से एक माना जाता है। 61,760 रन और 199 शतक के साथ वो प्रथम श्रेणी क्रिकेट में सबसे ज़्यादा रन और शतक बनाने वाले बल्लेबाज हैं।

 क्रिकेट करियर 
1882 में गरीबी में पैदा हुए हॉब्स बचपन से ही क्रिकेट में करियर बनाना चाहते थे। 1905 में सरे के लिये अपने पहले प्रथम श्रेणी मैच में उन्होंने 88 रन बनाए। आने वाले सालों में उन्होंने अपने आप को एक सफल काउंटी बल्लेबाज स्थापित किया। 1908 में इंग्लैंड के लिये टेस्ट क्रिकेट में डेब्यु किया जिसमें उन्होंने पहली पारी में 83 रन बनाए। आगे के वर्षों में मिली-जुले प्रदर्शन के बाद, 1911-12 में ऑस्ट्रेलिया के खिलाफ उन्होंने तीन शतक लगाए। इस प्रदर्शन के बाद उन्हें विश्व का सबसे बड़ा बल्लेबाज माना जाने लगा। 1914 में प्रथम विश्व युद्ध की शुरुआत तक वो काउंटी क्रिकेट में बहुत सफल रहें। प्रथम विश्व युद्ध में ब्रिटिश सेना में सेवारत रहने के बाद, 1919 में क्रिकेट की शुरुआत होने पर उन्होंने अपनी प्रतिष्ठा बनाए रखी। पर उनके करियर पर आंत में उपांत्र शोथ-एपेंडिसाइटिस से ग्रस्त होने के कारण खत्म होने का खतरा मंडराने लगा। जिस वजह से वह 1921 में सीज़न के कई मैच नहीं खेल पाए। जब वो लौटे तो वो अधिक सतर्क बल्लेबाज बन गये और खेलने की सुरक्षित शैली का इस्तेमाल करने लगे। इसके बाद वह अपनी सेवानिवृत्ति तक टेस्ट और घरेलू क्रिकेट, दोनों में निरंतर और ज्यादा रन बनाने लगे। इस अवधि में उन्होंने अपनी सबसे प्रशंसित पारियाँ खेली।

सलामी बल्लेबाज के तौर पर उन्होंने कई प्रभावी भागीदारी स्थापित की; सरे के लिये टॉम हेवर्ड और एंड्रयू सैंडहॅम के साथ और इंग्लैंड के लिये विल्फ्रेड रोड्स और हरबर्ट सटक्लिफ के साथ। सटक्लिफ के साथ उनकी भागीदारी टेस्ट इतिहास में, पहले विकेट के लिए 2016 में औसत के मामले में, सबसे प्रभावी बनी हुई है। समकालीन लोग हॉब्स को अत्यंत ऊँचा दर्जा देते थे, और क्रिकेट समीक्षक अभी तक उन्हें सबसे अच्छे बल्लेबाजों में से एक में सूचीबद्ध करते रहते हैं।

हॉब्स की 56.94 की टेस्ट बल्लेबाजी औसत, सलामी बल्लेबाजों में केवल लेन हटन और सटक्लिफ से कम है। वह आराम से अपने करियर के दौरान अग्रणी टेस्ट रन बनाने वाले थे और अपने रिटायरमेंट के समय उनके सबसे ज्यादा टेस्ट रन थे। 1910 और 1929 के बीच में उनकी टेस्ट क्रिकेट में 65.55 की औसत थी।

 कीर्तिमान 
जैक हॉब्स के कुछ उल्लेखनीय रिकॉर्ड इस प्रकार है:-

 61,760 रन के साथ प्रथम श्रेणी क्रिकेट में सबसे ज्यादा रन।
 सबसे ज्यादा प्रथम श्रेणी क्रिकेट शतक। (199)
 सबसे बड़ी उम्र में टेस्ट शतक (46)

इन्हें भी देखें

प्रथम श्रेणी क्रिकेट में 100 शतक लगाने वाले बल्लेबाजों की सूची

 टिप्पणी 

सन्दर्भ

श्रेणी:१९६३ में निधन
श्रेणी:इंग्लैंड के क्रिकेट खिलाड़ी
श्रेणी:1882 में जन्मे लोग
पशुपति मुहर

thumb
पशुपति मुहर ( सर जॉन मार्शल के अनुसार) सिंधु घाटी सभ्यता के मोहन जोदड़ो पुरातात्विक स्थल में मिली पशुपति की एक मुहर का नाम है।

श्रेणी:हिन्दू धर्म
श्रेणी:सिन्धु घाटी सभ्यता
बोनोबो

thumb|बोनोबो
बोनोबो एक विलुप्तप्राय वनमानुष है। आम चिंपैंजी के साथ ये मनुष्य का सबसे करीबी जीवित रिश्तेदार है।

 सामाजिक रवैया 
thumb|बोनोबो सामाजिक रूप से एक दूसरे से मिलजुलकर रहते हैं।
thumb|बोनोबो कीड़ों की तलाश में 
कई अध्ययनों से पता चला है कि बोनोबो समाज में मादाओं का स्थान ऊँचा है। मादाओं और नरों के बीच लड़ाई की स्थिति कम ही आती है और नर अपनी प्रजाति के बच्चों और वयस्क आयु तक नहीं पहुँचने वाले सदस्यों के प्रति सहिष्णुता दिखाते हैं।White F. (1996) "Comparative socio-ecology of Pan paniscus", pp. 29–41 in: McGrew WC, Marchant LF, Nishida T (eds.) Great ape societies. Cambridge, England: Cambridge Univ Press, . इस प्रजाति में माँ और बच्चों का सम्बन्ध शक्तिशाली है तथा पूरे जीवनकाल तक बना रहता है। हालाँकि अनुक्रम मौजूद है और एक उच्च श्रेणी की मादा का बेटा छोटी श्रेणी की मादा से ऊँचा होता है, फिर भी अन्य वानरों की तुलना में श्रेणी का बोनोबो समाज में महत्व कम है।Henry Nicholls. 17 March 2016. Do bonobos really spend all their time having sex? . BBC
thumb|बोनोबो संभोग में पेल्विक थ्रस्ट.
इन्हें भी देखें
 मानवनुमा (Hominid)
 चिंपैंजी
 मनुष्य
 आस्ट्रेलोपिथिक्स
 गोरिल्ला
 ओरंगउटान

सन्दर्भ

श्रेणी:महाकपि
श्रेणी:अफ़्रीका के स्तनधारी
सौन्हर

अंगूठाकार|सौन्हर का तालाब
सौन्हर, भारत के मध्यप्रान्त मध्यप्रदेश के शिवपुरी जिले की तहसील नरवर के अन्तर्गत आने वाला एक प्रसिद्ध गाँव है। यह गाँव आसपास के क्षेत्र में बहुचर्चित और प्रसिद्ध है।

प्राकृतिक दृश्य
चारों ओर से पहाड़ों से घिरा होने कारण यहाँ का प्राकृतिक सौन्दर्य देखने लायक है। बरसात के दिनों में जब पहाड़ों पर हरियाली छा जाती है तब यहाँ का दृश्य बिल्कुल हिमाचल प्रदेश के सदृश्य लगता है। गाँव के मध्य में स्थित एक पहाड़ी पर बंगला वाले बाबा का प्रसिद्ध प्राचीन मन्दिर है।

मान्यता है कि बाबा सोनपाल सिंह बैश जी ने ही सौन्हर की स्थापना की थी। उन्हीं को बंगला वाले बाबा के नाम से उक्त पहाड़ी पर पूजा जाता है। गाँव में पूर्व की ओर स्थित एक विशाल तालाब भी है जो कि गाँव कि सुन्दरता में चार चाँद लगाता है। यह तालाब बरसात के पानी के लबालब भर जाता है। गर्मी के दिनों जलस्तर धीरे धीरे घटने लगता है जिससे कि तालाब सूखने की कगार पर आ जाता है।
अंगूठाकार|गाँव का एक प्राकृतिक दृश्य

दर्शनीय स्थल
वैसे तो गाँव के आसपास अनेक धार्मिक और प्राकृतिक दर्शनीय स्थल हैंगूगल मानचित्र पर ग्राम सौन्हर के कुछ स्थल जिनमें से मुख्यतः गाँव के पश्चिमोत्तर दिशा में स्थित श्री श्री 1008 हनुमान मन्दिर, बरूआ सौन्हर-नयागाँवगूगल मानचित्र पर सौन्हर प्रमुख है। गाँव के मध्य में स्थित श्री राम जानकी राज मन्दिर, पारवाले हनुमान मन्दिर आदि अनेक दर्शनीय स्थल हैं। छत्तीसिया पहाड़ और कोल्हुआ भी प्रमुख दर्शनीय स्थल हैं।
शिक्षा
गाँव (सौन्हर) में शिक्षा स्तर बहुत अच्छा है। गाँव में ही प्राथमिक, माध्यमिक से लेकर हाई स्कूलशासकीय हाई स्कूल, सौन्हर, नरवर जिला - शिवपुरी (म.प्र.) तक पढ़ाई की व्यवस्था सरकार ने की है।गूगल मानचित्र पर [[सौन्हर]] का एक सरकारी प्राथमिक विद्यालय

श्रेणी:गाँव
दर्पण परीक्षण

thumb|दर्पण में देखता एक बबून
दर्पण परीक्षण, निशान परीक्षण या दर्पण आत्म-पहचान परीक्षण 1970 में मनोवैज्ञानिक गॉर्डोन जी॰ गैल्लप जूनियर द्वारा विकसित किया गया मनोवैज्ञानिक परीक्षण है। इसका प्रयोग यह जानने के लिए किया जाता है कि क्या किसी गैर-मानव प्राणी में आत्म-पहचान की योगयता है या नहीं।
हस्तकृति

thumb|250px|लोथल, गुजरात से प्राप्त २५०० वर्ष पुरानी हस्तकृतियाँ
हस्तकृति (artifact) ऐसी वस्तु होती है जिसे मानव ने एक कलाकृति, औज़ार, निर्माण वस्तु या अन्य किसी प्रयोग से बनाया हो, विशेषकर अगर वह वस्तु पुरातत्वशास्त्र की दृष्टि से महत्व रखती हो। इतिहास में कई ऐसी विलुप्त संस्कृतियाँ व मानव समाज हैं जो आज केवल उनके द्वारा बनाई गई हस्तकृतियों द्वारा ही जानी जा सकती हैं।Carol Kramer, "Pots and Peoples" in; Louis D. Levine and T. Culyer Young (eds.), Mountains and Lowlands: Essays in the Archaeology of Greater Mesopotamia; Malibu, Undena, 1977; cited in Serge Cleuziou, "Introduction", Objets et symboles: de la culture matérielle à l'espace culturel : actes de la 1re Journée doctorale d'archéologie, Paris, 20 mai 2006, Ed. Laurent Dhennequin, Guillaume Gernez and Jessica Giraud, Paris: Sorbonne, 2009, ISBN 9782859446222, p. 18, n. 12  ."अंग्रेज़ी-हिन्दी पारिभाषिक शब्दकोश: English-Hindi Dictionary of Technical Terms," डॉ हरदेव बाहरी, राजपाल पब्लिशिंग, कश्मीरी गेट, नई दिल्ली, सन् २००९, आइएसबीएन ९७८८१७०२८१८४९, ... artifact n. 1. हस्तकृति, मानवकृति; 2. (Lit.) कला-तथ्य ...

 इन्हें भी देखें 
 पुरातत्वशास्त्र

 सन्दर्भ 

श्रेणी:पुरातात्त्विक हस्तकृति प्रकार
श्रेणी:पुरातात्त्विक पारिभाषिकी
सूचना विज्ञान

thumb|300px|right|इस चित्र में विकिपीडिया के लेखों के आपसी जोड़ों का प्रदर्शन है - सूचना विज्ञान में विषयों के एक-दूसरे के साथ सम्बन्धों को समझा जाता है
सूचना विज्ञान (information science) एक अंतर्विषयक अध्ययन का क्षेत्र है जो सूचना और उसके विश्लेषण, संग्रह, श्रेणीकरण, परिचालन, स्थानांतरण, प्रसारण और रक्षा से सम्बन्धित विषयों पर केन्द्रित है।Stock, W.G., & Stock, M. (2013). Handbook of Information Science. Berlin, Boston, MA: De Gruyter Saur.

 अन्य परिभाषाएँ 
 विश्वनाथ के अनुसार— सूचना विज्ञान उन सिद्धान्तो एवं तकनीकियो से सम्बद्ध है, जिनके द्वरा संचालित होकर विचार एक मानव मस्तिष्क से दूसरे मस्तिष्क तक संचारित होता है।
 वी पी मंगला के अनुसार — सूचना विज्ञान वह विषय है जो सूचना के व्यवहार एवं गुणो से अध्ययन के साथ उन तत्वो को जो सूचना से प्रवाह को प्रभावित करते है, के साथ सम्बन्ध रखता है।

 सूचना विज्ञान के क्षेत्र   
सूचना विज्ञान अनुसंधान का विषय है ।

 सूचना विज्ञान का महत्त्व 

 इन्हें भी देखें 
 सूचना

 सन्दर्भ 

*
श्रेणी:सामाजिक विज्ञान
डिमॉर्गन नियम

अंगूठाकार|वेन आरेख द्वारा डिमॉर्गन नियम का निरूपण

प्रतिज्ञप्तिक कलन (propositional calculus) तथा बूलीय बीजगणित में निम्नलिखित दो नियमों को डिमॉर्गन नियम (De Morgan's laws) कहते हैं।

 "(A और B) नहीं" एवं "(A नहीं) या (B नहीं)" समान हैं।
 इसी प्रकार,

"(A या B) नहीं" एवं "(A नहीं) और (B नहीं)" समान हैं।

अंग्रेजी में,

"not (A and B) '" is the same as "(not A) or (not B)"
also,
"not (A or B)" is the same as "(not A) and (not B)''".

 गणित की भाषा में 
 

 

 समुच्चय सिद्धान्त में 
समुच्चय सिद्धान्त और बूलीय बीजगणित में इसे निम्नलिखित प्रकार से लिखा जाता है-

जहाँ:
  is the negation of A, the overline being written above the terms to be negated,
 ∩ is the intersection operator (AND),
 ∪ is the union operator (OR).

 इंजीनियरी में 
अंगूठाकार|लॉजिक परिपथों के रूप में डिमॉर्गन नियम
विद्युत इंजीनियरी, इलेक्ट्रॉनिक्स तथा कम्प्यूटर इंजीनियरी में डिमॉर्गन के नियम को निम्नलिखित ढंग से लिखा जाता है-
 

तथा
 

जहाँ:
  लॉजिकल AND है,
  लॉजिकल OR है,
  -- ऊपरिरेखा के नीचे जो कुछ स्थित है, उसका लॉजिकल NOT है।

 सात्यता सारणी द्वारा डिमॉर्गन नियम की सत्यता का प्रदर्शन 
       0001111011010010100101110000
       0001111010110110010111110000

The complement of the product of two or more variable is equal to the sum of the complement of the variable.
Complement of A.B =complement of A+ complement of B.
श्रेणी:बूलीय बीजगणित
गतिपालक चक्र

right|thumb|200px|गतिपालक चक्र

गतिपालक चक्र या फ्लाईव्हील (flywheel) एक घूर्णन करने वाला वाला चक्र (पहिया) है जिसका उपयोग अनेक यन्त्रों में किया जाता है। घूमते हुए इस चक्र में घूर्णन की गतिज ऊर्जा संग्रहित होती है जिसके कारण यन्त्र पर लगने वाले लोड के अचानक परिवर्तन से भी इसकी गति पर विशेष प्रभाव नहीं पड़ता। डिजाइन के समय गतिपालक चक्र का जड़त्वाघूर्ण भी अधिक रखा जाता है ताकि उसके घूर्णन की गतिज ऊर्जा एवं कोणीय संवेग अधिक रहे क्योंकि इनके अधिक रहने से यह चक्र अपने कोणीय वेग में परिवर्तन का विरोध आसानी से कर पाता है। गतिपालक चक्र में संग्रहित गतिज ऊर्जा उसके जड़त्वाघूर्ण एवं कोणीय वेग के वर्ग के गुणनफल के समानुपाती होती है।

गतिपालक चक्र में ऊर्जा संग्रहित करने के लिये इस पर किसी बाहरी स्रोत के द्वारा बलाघूर्ण लगाकर इसका कोणीय वेग बढ़ाकर किया जाता है। इसके विपरीत यदि घूमते हुए किसी चक्र पर इसकी गति के विपरीत दिशा में बलाघूर्ण लगाया जाय तो यह अपनी ऊर्जा उस यान्त्रिक लोड को दे देता है जो इस पर उल्टी दिशा में बलाघूर्ण लगा रहा हो। 
 right|thumb|300px|यद्यपि इंजनों के शाफ्ट (लाल रंग) को पिस्टनों से मिलने वाली ऊर्जा लगातार नहीं आती बल्कि रूक-रूक कर आती है फिर भी क्रैंक शाफ्ट पर लगे गतिपालक चक्र के कारण शाफ्ट की गति को लगभग एकसमान बनी रहती है। left|thumb|ह्वाइट और मिडिल्टन इंजन (१८९०) में लगे दो गतिपालक चक्र

इन्हें भी देखें
जड़त्वाघूर्ण
कोणीय संवेग
कोणीय संवेग संरक्षण नियम
गतिपालक चक्र में ऊर्जा भण्डारण

श्रेणी:यंत्र
साइक्लोकन्वर्टर

thumb|ब्लॉकिंग मोड साइक्लोकन्वर्टर की संरचना
साइक्लोकन्वर्टर ( cycloconverter (CCV)) या साइक्लोइन्वर्टर वह युक्ति है जो किसी आवृत्ति की प्रत्यावर्ती विद्युत को (सीधे, बिना डी.सी. में बदले) कम आवृत्ति की प्रत्यावर्ती विद्युत शक्ति में बदलता है। उदाहरण के लिए, ५० हर्ट्ज की विद्युत से १६.६६७ हर्ट्ज की विद्युत पैदा करने वाला साइक्लोकन्वर्टर कहीं-कहीं विद्युत कर्षण में प्रयोग किया जाता है। 

इन्हें भी देखें
एसी/एसी परिवर्तक
आवृत्ति परिवर्तक
विद्युत कर्षण

श्रेणी:शक्ति इलेक्ट्रानिकी
गतिमान एक्सप्रेस

वंदेभारत  भारत में सबसे तेज़ गति से चलने वाली रेलगाड़ी में से एक है जो दिल्ली और  Jhansi के बीच चलती है। यह 160 किमी प्रति घंटा (99 मील प्रति घंटा ) तक की गति से चलती है और फिलहाल भारत की सबसे तेज़ रेलगाड़ी है।यह रेलगाड़ी एक तरफ जाने में 188 किलोमीटर दूरी तय करती है जिसमें 100 मिनट का समय लेती है। यह आगरा छावनी व हजरत निजामुद्दीन रेलवे स्टेशन के बीच चलती है।भारत की सबसे तेज रफ्तार ट्रेनों पर...

इतिहास
अक्टूबर 2014 में, रेलवे ने सेवा शुरू करने के हेतु रेलवे सुरक्षा आयोग से सुरक्षा प्रमाणपत्र के लिए आवेदन किया था। जून 2015 में, रेलगाड़ी की आधिकारिक तौर पर घोषणा की गई थी और इसे रेलगाड़ी संख्या 12049/50 दी गयी। रेलगाड़ी को 5 अप्रैल 2016 को शुरू किया गया। 

सेवाएं
यह रेलगाड़ी शुक्रवार को छोड़कर प्रत्येक दिन चलेगी। इसमें दो इक्जिक्युटिव वातानुकूलन डिब्बे और आठ वातानुकूलन डिब्बे हैं। वातानुकूलन चेयर कार का किराया ₹750, और एक्जीक्यूटिव वातानुकूलन चेयर कार का ₹1500 रुपये है। रेलगाड़ी में महिला परिचारिकायें(होस्टेस) यात्रियों का स्वागत गुलाब का फूल देकर करेंगी और प्लेन की तरह यात्रियों को सीट पर सेवा दी जाएगी। यात्रियों के मल्टीमीडिया मनोरंजन की मुफ्त सुविधा भी इसमें उपलब्ध है। ट्रेन के डिब्बों में हॉटस्पॉट उपकरण लगाये गये हैं जिससे यात्री अपने स्मार्टफोन, टैबलेट या लैपटॉप पर सीधे इन सुविधाओं का निशुल्क लाभ उठा सकते हैं। यात्रियों को उपमा, मिनी डोसा, कांजीवरम इडली, ताजे कटे हुए फल, आलू कुलचा, स्विस रोल, भुने हुए सूखे मेवे और चिकन रोल दिए जाएंगे।
पैकेज
ट्रेन में आगरा के लिए दो अलग-अलग हेरिटेज पैकेज उपलब्ध हैं। ये पैकेज 1 और 2 दिन के हिसाब से हैं।
पूरे दिन के पैकेज में ताज महल और आगरा किला दिखाने के अलावा एक प्रमुख स्थानीय रेस्तरां में लंच, आसपास की चीजों को देखने के लिए एसी गाड़ी, स्मारकों के लिए ऐंट्री टिकट और खरीददारी भी शामिल है। एक वयस्क के लिए जहां इसका कीमत ₹ 2100 है वहीं 5 से 11 साल तक के बच्चों के लिए इसका कीमत ₹ 2000 है। विदेशियों के लिए यह ₹ 3900 रुपये और ₹ 2000 रुपये है।

समय-सारणी
निजामुद्दीन से यह ट्रेन सुबह 8:10 बजे रवाना होती है और आगरा पहुँचने का समय सुबह 9:50 बजे है। वापसी में यह आगरा से शाम 5:50 बजे चलेगी और 7:30 बजे निजामुद्दीन पहुंचेगी।

भविष्य योजना
दिल्ली से कानपुर के बीच भी गतिमान एक्सप्रेस को चलाने के लिए योजना बनायी जा रही है। उत्तर मध्य जोन द्वारा इस योजना पर कार्य शुरू कर दिया है। इसे चलने में अभी 2 साल तक का समय लग सकता है।

गतिमान एक्सप्रेस को सफलतापूर्वक शुरू करने के बाद रेलवे के स्पैनिश फर्म टैलगो द्वारा तैयार हाई-स्पीड ट्रेनों का परीक्षण जून में मौजूदा पटरियों पर करने की संभावना है। यह ट्रेन 200 किलोमीटर प्रति घंटे की गति को छू सकती है।
बार्सीलोना से 27 मार्च को एक मालवाहक जहाज से रवाना किए गया था जिसमें नौ डिब्बे हैं। यह जहाज़ मुंबई बंदरगाह पर पहुंचेगा।
स्पैनिश ट्रेन निर्माता ने भारतीय रेल नेटवर्क पर मुफ्त में अपनी और तेज ट्रेनों का परीक्षण करने की पेशकश की है। पहला परीक्षण बरेली और मुरादाबाद रेल मार्ग पर 115 किलोमीटर प्रति घंटे की अधिकतम रफ्तार पर, दूसरा पलवल और मथुरा मार्ग पर अधिकतम 180 किलोमीटर प्रति घंटे की रफ्तार पर व तीसरा परीक्षण दिल्ली और मुंबई के बीच अधिकतम 200 किलोमीटर प्रति घंटे की रफ्तार से किया जाएगा।

इन्हें भी देखें
 शताब्दी एक्सप्रेस
 वंदे भारत एक्सप्रेस

 सन्दर्भ 

श्रेणी:मेल एक्स्प्रेस ट्रेन
Category:उत्तर प्रदेश रेल परिवहन
Category:दिल्ली रेल परिवहन
नाड़ीमर्दन क्रिया

thumb|न्यूरोफीडबैक ट्रैनिंग का रीयलटाइम डेटा
नाड़ीमर्दन क्रिया (न्यूरोफीडबैक या न्यूरोपैथी) एक प्रकार का जैवपुनर्भरण (बायोफीडबैक) है जो मस्तिष्क के कार्यों को स्वयं नियन्त्रित करने के लिये प्रशिक्षित करने में सहायक होता है। इसमें प्रायः ईईजी का उपयोग करके मस्तिष्क के अन्दर हो रहे क्रियाकलापों को साक्षात (रीयल टाइम में) देखा जाता है और इसे देखते हुए उसे सुधारने का प्रयास किया जाता है। 

बाहरी कड़ियाँ
न्यूरोपैथी इण्डिया का जालघर
सिजोफ्रेनिया में कमजोर स्म्र्ति के कारणों का पता चला (जागरण)

श्रेणी:चिकित्सा
विद्युतमस्तिष्कलेखन

right|thumb|300px|इस विद्युतमस्तिष्कलेख में मिर्गी के कारण आये हुए शूल (स्पाइक) स्पष्ट दिख रहे हैं।
विद्युतमस्तिष्कलेखन (Electroencephalography (EEG)) मस्तिष्क के क्रियाकलापों को रेकार्ड करने की एक विद्युतकार्यिकीय विधि है। प्रायः खोपड़ी के ऊपर एलेक्ट्रोड स्थापित करके, शरीर में बिना कुछ घुसाये ही ईईजी प्राप्त किया जाता है किन्तु कभी कभी कुछ एलेक्ट्रोड घुसाने भी पड़ते हैं। मस्तिष्क के न्यूरानों में प्रवाहित आयनिक धाराओं के कारण उत्पन्न वोल्टेज संकेतों को प्रदर्शित करना ही विद्युतमस्तिष्कलेखन है। 

श्रेणी:विद्युतमस्तिष्कलेखन
सूचना युग

thumb|261px|इंटेरनेट के एक अंश में सूचना-मार्गों का एक चित्रण
सूचना युग (Information Age), जो क्म्प्यूटर युग और डीजिटल युग भी कहलाता है, मानव इतिहास का एक काल है जिसमें औद्योगिक क्रांति के बाद हुए औद्योगीकरण द्वारा स्थापित आर्थिक व्यवस्था धीरे-धीरे सूचना क्रांति द्वारा स्थापित कम्प्यूटर-आधारित अर्थव्यवस्था में परिवर्तित हो रही है। सूचना युग में डीजिटल उद्योग एक विश्वव्यापी ज्ञान-आधारित अर्थव्यवस्था का निर्माण कर रहा है जिसमें सेवाएँ व निर्माण नागरिकों की व्यक्तिगत आवश्यकताओं के अनुसार उपलब्ध किये जाते हैं।Castells, M. (1999). The Information Age, Volumes 1-3: Economy, Society and Culture. Cambridge (Mass.); Oxford: Wiley-Blackwell.Hilbert, M. (2015). Digital Technology and Social Change [Open Online Course at the University of California] (freely available). Retrieved from https://canvas.instructure.com/courses/949415 "Technology and Workforce: Comparison between the Information Revolution and the Industrial Revolution"  by Mathias Humbert, University of California, Berkeley

 इन्हें भी देखें 
 लौह युग
 सूचना क्रांति

 सन्दर्भ 

*
श्रेणी:ऐतिहासिक युग
श्रेणी:20वीं सदी
श्रेणी:21वीं सदी
श्रेणी:सांस्कृतिक प्रवृत्तियाँ
श्रेणी:सामजिक-सांस्कृतिक क्रमविकास
श्रेणी:डिजिटल माध्यम
इलैक्ट्रॉनिक प्रकाशन

इलैक्ट्रॉनिक प्रकाशन (Electronic publishing), जिसे ई-प्रकाशन (e-publishing) या डिजिटल प्रकाशन (digital publishing), ई-पुस्तकों, जाल पत्रिकाओं, डिजिटल पुस्तकालयों और अन्य सामग्रियों के डिजिटल माध्यम में प्रकाशन को कहते हैं। इलैक्ट्रॉनिक प्रकाशन सूचना युग में प्रकाशन में एक बड़ी क्रान्ति समझी जाती है। जहाँ कागज़ पर प्रकाशित सामग्री छपने के बाद बदली नहीं जा सकती, वहाँ इलैक्ट्रॉनिक प्रकाशन सरलता से बदला जा सकता है और इस से सामग्री ताज़ा और सुधरते हुए क्रम में बंधी रह सकती है। इसमें पाठकों की रुची मापना भी सरल है - यह अनुमान लगाया जा सकता है कि कितने लोग प्रकाशित सामग्री के अलग-अलग अंशों को दैनिक रूप से कितनी बार पढ़ रहे हैं।Online Or Invisible?  by Steve Lawrence of the NEC Research Institute इलैक्ट्रॉनिक प्रकाशन सामग्री को विस्तृत करना भी आसान है - कागज़ की पुस्तकें-पत्रिकाएँ छापना महँगा होता है और फिर उन्हें दूर-दराज़ क्षेत्रों में वाहनों द्वारा पहुँचाने में समय और ख़र्च दोनों होते हैं, जबकि इलैक्ट्रॉनिक प्रकाशन द्वारा कोई सामग्री विश्वभर में कुछ ही क्षणों में पहुँच पाती है।G. Ellison (2002). "The Slowdown of the Economics Publishing Process". Journal of Political Economy 110 (5): 947-993

 इन्हें भी देखें 
 ई-पुस्तक
 जाल पत्रिका

 सन्दर्भ 

*
श्रेणी:प्रकाशन
त्रिक्षेत्रीय सिद्धांत

thumb|400px|फ़ुरास्तये के अनुसार तीन आर्थिक क्षेत्र
अर्थशास्त्र में, त्रिक्षेत्रकीय व्यवस्था आर्थिक गतिविधियों को तीन विभिन्न क्षेत्रकों में वर्गीकृत करता है: 
प्राथमिक क्षेत्रक
द्वितीय क्षेत्रक
तृतीयक क्षेत्रक
Fisher, Allan GB. "Production, primary, secondary and tertiary." Economic Record 15.1 (1939): 24-38Rainer Geißler: Entwicklung zur Dienstleistungsgesellschaft. In: Informationen zur politischen Bildung. Nr. 269: Sozialer Wandel in Deutschland, 2000, p. 19f.Jean Fourastié: Die große Hoffnung des 20. Jahrhunderts. ("The Great Hope of the 20th Century") Köln-Deutz 1954

 प्राथमिक आर्थिक क्षेत्रक 
प्राथमिक क्षेत्रक में वे सभी गतिविधियाँ अन्तर्गत हैं जो प्राकृतिक संसाधनों के प्रत्यक्ष उपयोग द्वारा की जाती हैं। यह अन्य सभी उत्पादों का आधार है, जिन्हें क्रमशः निर्मित किया जाता है। इस क्षेत्रक में कृषि, वानिकी, पशुपालन, दुग्ध कृषि , मत्स्य पालन, कुक्कुट पालन, खनन और उत्खनन शामिल हैं।

 द्वितीय आर्थिक क्षेत्रक 
द्वितीय क्षेत्रक के अन्तर्गत उत्पादों को विनिर्माण प्रणाली के द्वारा अन्य रूपों में परिवर्तित किया जाता है। चूँकि यह क्षेत्रक क्रमशः संवर्धित विभिन्न प्रकार के उद्योगों से जुड़ा है, इसे  औद्योगिक क्षेत्रक भी कहा जाता है। 

 तृतीयक आर्थिक क्षेत्रक 
तृतीयक क्षेत्रक में वे सभी गतिविधियाँ अंतर्गत हैं जो प्राथमिक और द्वितीय क्षेत्रकों के विकास में सहायक हैं। यह गतिविधियाँ स्वतः वस्तुओं को उत्पादित नहीं, बल्कि उत्पादन में मदद करते हैं। जैसे: उत्पादित वस्तुओं को विक्रेताओं को बेचने के लिए ट्रकों और ट्रेनों द्वारा परिवहन करने की आवश्यकता होती है। व्यापार में सहायता के लिए दूरभाष से वार्तालाप करने या पत्राचार या बैंकों से ऋण लेना होता है। परिवहन, भण्डारण, संचार, बैंक सेवाएँ, और व्यापार तृतीय गतिविधियों के कुछ उदाहरण हैं। चूँकि ये गतिविधियाँ वस्तुओं के बदले सेवाओं का सृजन करते हैं, इस क्षेत्रक को सेवा क्षेत्रक कहा जाता है।

 सामाजिक विकास 
फ़ुरास्तये के अनुसार जैसे-जैसे समाज तीन चरणों से विकसित होकर गुज़रता है, उस समाज में इन तीन भिन्न क्षेत्रों में जुटे हुई जनसंख्या का प्रतिशत बदलता है।Bernhard Schäfers: Sozialstruktur und sozialer Wandel in Deutschland. ("Social Structure and Social Change in Germany") Lucius und Lucius, Stuttgart 7th edition 2002Clark, Colin (1940) Conditions of Economic Progress

 प्रथम चरण: पारम्परिक सभ्यताएँ 
प्रथम विकास चरण में:
 प्राथमिक क्षेत्र: ६५%
 द्वितीय क्षेत्र: २०%
 तृतीय क्षेत्र: १५%

 द्वितीय चरण: संक्रमण काल 
द्वितीय विकास चरण में:
 प्राथमिक क्षेत्र: ४०%
 द्वितीय क्षेत्र: ४०%
 तृतीय क्षेत्र: २०%

 तृतीय चरण: तृतीय सभ्यताएँ 
द्वितीय विकास चरण में:
 प्राथमिक क्षेत्र: १०%
 द्वितीय क्षेत्र: २०%
 तृतीय क्षेत्र: ७०%

 इन्हें भी देखें 
 अर्थव्यवस्था

 सन्दर्भ 

श्रेणी:अर्थशास्त्र
श्रेणी:अर्थव्यवस्थाएँ
पॉर्सिलेन

thumb|
पॉर्सिलेन (porcelain) एक सिरैमिक पदार्थ है जो काओलिन या कई अन्य पदार्थों को एक भट्ठी में 1,200 से 1,400 °C तक ताप पर गरम करके बनाया जाता है। इससे बर्तन, सजावटि सामान, विद्युत इन्सुलेटर, आदि बनाये जाते हैं।

श्रेणी:सिरैमिक पदार्थ
रुडाल्फ़ फिर्खो

thumb|रुडोल्फ फिर्खो
रुडाल्फ़ फिर्खो (Rudolf Virchow, जर्मन उच्चारण : [ˈvɪɐ̯çoː] ; सन् १८२१ - १९०२) जर्मन विकृतिविज्ञानी तथा राजनीतिज्ञ थे। 

इनका जन्म पोरेनिया प्रदेश के शिवेल्बीन (Schivelbein) नामक स्थान में हुआ था। शिक्षा पूर्ण होने पर सन् १८४३ में ये चैरिटी अस्पताल में सहायक सर्जन, सन् १८४६ में रेक्टर तथा सन् १८४७ में युनिविर्सिटी के अध्यापक नियुक्त हुए। इसी समय इन्होंने राइनहार्ट (Reinhardh) के सहयोग से शरीररचना तथा क्रियाविज्ञान और विकृतिविज्ञान पर एक प्रसिद्ध प्रकाशन आरंभ किया। राइनहार्ट की मृत्यु के पश्चात् ये इसे अकेले प्रकाशित करते रहे। सन् १८४८ में टाइफ़स की महामारी के कारणों की जाँच के लिए नियुक्त कमीशन के आप सदस्य थे, किन्तु राजनीति में उग्र विचारों के कारण बर्लिन से निकाल दिए गए। तब वुर्जवर्गे मेडिकल स्कूल में इन्होंने शरीररचनाविज्ञान (anatomy) की शिक्षा देनी आरंभ की, जिससे इस स्कूल को बहुत लाभ हुआ। सन् १८५६ में आप बर्लिन में पुन: बुलाए गए। यहाँ विकृति-संबंधी संस्थान (Pathological Institute) के निर्देशक के पद पर आपके रहने के फलस्वरूप मौलिक अनुसंधानों की एक निरंतर धारा निकलती रही।

इनके विस्तृत अध्ययनों में रोगवज्ञान संबंधी अनुसंधान प्रमुख थे। औतिकी (Histology), विकृत शरीर तथा विशिष्ट रोगों से संबंधित आपने महत्व की खोजे कीं। इन्होंने कोशिका विज्ञान तथा कोश-विकृति-विज्ञान की स्थापना की। सन् १८५८ में 'सेलुलर पैथोलाजी' नामक आपकी प्रसिद्ध पुस्तक प्रकाशित हुई। इन्होंने महत्व की अनेक वैज्ञानिक तथा अन्य विषयक पुस्तकें भी लिखीं है। 

फिखों ने मानव विज्ञान तथा प्रागैतिहासिक वास्तुकला संबंधी अनुसंधान किए तथा इन विषयों पर प्रभावशाली लेख लिखे। सन् १८६२ में आप प्रशिया की संसद (Lower House) के सदस्य चुने गए। यहाँ इन्होंने फोर्टश्रिट्स पार्टी की स्थापना की। कई वर्ष तक वित्त कमेटी के ये अध्यक्ष रहे तथा प्रशियन बजेट प्रणाली के प्रमुख संस्थापक थे। सन् १८८० में इन्होंने राइखस्टैग में प्रवेश किया। यहाँ ये विरोधी दल के नेता हो गए तथा बिस्मार्क के प्रबल विरोधी थे। इन्होंने बर्लिन की नगरमहापालिका के सदस्य के रूप में ३० वर्ष तक नगर की सेवा की। इन्हीं की चेष्टाओं से वहाँ वाहित मल का फार्म, जलसंभरण तथा जल निकासी के समुचित प्रबंध हुए। इस परोपकारी वैज्ञानिक की मृत्यु ८१ वर्ष की आयु में हुई।

श्रेणी:जर्मन वैज्ञानिक
श्रेणी:जर्मन राजनीतिज्ञ
कोशिकारोगविज्ञान

thumb|मस्तिष्क के कर्करोग का एक सूक्ष्मचित्र, जिसमें रोग-संकेत स्पष्ट है
कोशिकारोगविज्ञान (Cytopathology) या कोशिका विकृतिविज्ञान विकृतिविज्ञान (पैथोलोजी) की एक शाखा है जिसमें कोशिका के स्तर पर रोगों का अध्ययन एवं निदान किया जाता है।

 इन्हें भी देखें 
 कोशिका
 विकृतिविज्ञान
 ऊतक विकृतिविज्ञान

 सन्दर्भ 

श्रेणी:विकृतिविज्ञान
श्रेणी:शरीररचनात्मक विकृतिविज्ञान
श्रेणी:कोशिका विकृतिविज्ञान
सिंध के राज्यपाल

सिंध के राज्यपाल पाकिस्तान के प्रांत, सिंध की प्रांतीय सरकार का प्रमुख होते हैं। इनकी नियुक्ति पाकिस्तान के राष्ट्रपति, प्रधानमंत्री की परामर्श पर करते हैं और, पाकिस्तान के अन्य प्रांतीय राज्यपाल पदों के समान ही, आमतौर पर यह भी एक औपचारिक पद है, यानी राज्यपाल पास बहुत अधिक अधिकार नहीं होते हैं। हालाँकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण कार्याधिकार मिला है, खासकर इस मामले में जब प्रांतीय विधायिका भंग कर दी गई हो, तब प्रशासनिक विकल्प सीधे राज्यपाल के अधिकार-अंतर्गत आ जाते हैं। 1958 से 1972 और 1977 से 1985 तक सैन्य शासन और 1999 से 2002 के राज्यपाल शासन के दौरान राज्यपालों को जबरदस्त प्रशासनिक शक्ति मिलते रहे हैं। सिंध में दो बार सीधे राज्यपाल शासन रहा है जिनके दौरान 1951 से 1953 के दौरान मियां अमीन दीन और 1988 में रहीम दीन खान राज्यपाल थे।

सिंध के राज्यपालों की सूची
 नाम  पदप्रवेश पदत्याग गुलाम हुसैन हिदायतुल्लाह 16 अगस्त, 1947 4 अक्टूबर 1948 शेख दीन मुहम्मद 7 अक्टूबर 1948 19 नवंबर 1949 ई। मियां अमीनुद्दीन 19 नवंबर, 1949 के पहली मई, 1953 में जॉर्ज बक्संडाॅल कौंसटन्टीन 2 मई, 1953 में 12 अगस्त, 1953 में हबीब इब्राहिम रहमतुल्ला 12 अगस्त, 1953 में 23 जून, 1954 ई। नवाब इफ़तिख़ार हुसैन 24 जून, 1954 ई। 14 अक्टूबर, 1955प्रांत के 14 अक्टूबर, 1955 से एक जुलाई, 1970 के बीच, एक इकाई व्यवस्था के तहत, पश्चिमी पाकिस्तान का हिस्सा बनाया गया था रहमान गुल एक जुलाई, 1970 20 दिसंबर, 1971 मुमताज़ भुट्टो 22 दिसंबर, 1971 20 अप्रैल, 1972 मीर रसूल बख्श टालपुर एक जून, 1972 14 फरवरी, 1973  बेगम रिना लियाकत अली खान 15 फ़रवरी, 1973 28 फ़रवरी 1976 मुहम्मद दिलावर खानजी एक मार्च 1976 5 जुलाई 1977 अब्दुल क़ादिर शेख 6 जुलाई, 1977 17 सितंबर, 1978 साहिबज़ादा मुहम्मद अब्बासी 18 सितंबर, 1978 6 अप्रैल, 1984 जहाँदाद खान 7 अप्रैल, 1984 4 जनवरी, 1987 अशरफ डब्ल्यू ताबानी 5 जनवरी, 1987 23 जून, 1988 रहीमुद्दीन खान 24 जून, 1988 12 सितंबर, 1988 क़दीरुद्दीन अहमद 12 सितंबर, 1988 18 अप्रैल, 1989 फ़ख़रुद्दीन जी इब्राहिम 19 अप्रैल, 1989 6 अगस्त, 1990 महमूद हारून (पहली बार) 6 अगस्त, 1990 18 जुलाई, 1993 हकीम मोहम्मद सईद 19 जुलाई, 1993 23 जनवरी 1994 महमूद हारून (दूसरी बार) 23 जनवरी 1994 21 मई, 1995 कमालुद्दीन अज़्फ़र 22 मई, 1995 16 मार्च 1997 मोइनुद्दीन हैदर 17 मार्च 1997 17 जून, 1999 ममनून हुसैन 19 जून, 1999 12 अक्टूबर, 1999 अज़ीम दाऊदपोता 25 अक्टूबर, 1999 24 मई, 2000 मुहम्मद मियां शोमेर 25 मई, 2000 26 दिसंबर, 2002 इशरतुल इबाद खान 27 दिसंबर, 2002  तो हाल 

इन्हें भी देखें
सिंध के मुख्यमंत्री
सिंध सरकार

सन्दर्भ

बाहरी कड़ियाँ
 अधिकारिक जालस्थल
 सिंध के राज्यपालों की सूची

श्रेणी:पाकिस्तानी प्रांतों के राज्यपाल 
श्रेणी:सिंध
श्रेणी:सिंध के राज्यपाल